Document ID: /roh_data/filtered/fineweb-2-filterrobots_roh.jsonl.gz/42532

Sco quai che Daniel Kunfermann Maissen ha ditg envers RTR, haja el ils davos trais mais gì blers inscunters, per emprender ad enconuscher ils purtaders da differentas organisaziuns, ils politichers ed ils indigens. Sco success valitescha el, ch’el haja organisà ina maisa radunda cun tut ils purtaders dal turissem dal Surses e da la Val d’Alvra, ch’èn organisads en trais organisaziuns turisticas.
Ina finamira da Daniel Kunfermann è, ch’il turissem collavura pli stretg en l’avegnir. Uschia duain il fanadur vegnir elavuradas duas fin trais propostas per la conferenza dals presidents. Quella duess lura tractar questas propostas il mais d’october. Ina mesira pussaivla saja l'elavuraziun d'ina carta da giasts cuminaivla.
RR actualitad 08:00